7 Kingfisher | LekkeSlaap
Vanaf R665 per nag (plek vir 6)
7 Kingfisher is 'n selfsorgwoonstel in 'n veiligheidskompleks in Shelly Beach aan die Suidkus. Dié kompleks is naby die Shelly Centre-winkelkompleks.
Dié ruim grondvloer-eenheid beskik oor 2 slaapkamers en 2 badkamers. Die hoofslaapkamer het 'n dubbelbed en 'n en suite-badkamer met 'n stort. Die tweede slaapkamer het 'n trippelstapelbed met 1 dubbelbed onder en 1 enkelbed bo, asook toegang tot die tweede badkamer met 'n bad.
Die kombuis is volledig toegerus met 'n yskas, mikrogolfoond, oond, stoof, wasmasjien en 'n tuimeldroër. Die oopplan-leefarea het 'n etenstafel met sitplek vir 6. Die leefarea lei na die patio. Die kompleks het ook 'n gemeenskaplike braai-area, 'n swembad en beskutte parkeerplek met 24 uur-sekuriteit.
Die kompleks is sowat 200 m van die hoofstrand af en is ook 6,5 km van Margate se hoofstrand, winkels en restaurante af.